作者：无名氏
词牌/韵律：沁园春

paragraphs: 奏捷淮堧，勒功燕石，鼓吹凯旋。
正归班玉笋，花袍方卸，彩衣亟著，忠孝双全。
清德独高，皇心简注，燕寝凝香朱两幡。
君王问，录屏风姓字，趣对金銮。
平山。
蹑履緌冠。
竞来庆嘉平五日间。
是炎刘昴宿，光至再现，绛人甲子，四百新颁。
碧麦称觞，玉枝等算，长对梅花开岁寒。
春回也，报调羹时候，梅子微酸。